Omma

Omma stanleyi

Omma er en slekt nattaktive biller som lever i døde eller dødende trær eller deres røtter. De hører til den arkaiske familien Ommatidae.

Utseende 
Middelsstore til store (14-27,5 millimeter), avlange, mørke, slanke, flate biller, dekkvingene har opphøyde ribber og nettmønster. Kjevene (mandiblene) er fremoverrettede og ganske store. Antennene er mer eller mindre sylindriske eller perlekjede-aktige. Brystskjoldet (pronotum) er omtrent så langt som bredt. Beina er ganske korte, slanke og mørke.

Historie 
Ommatidae er en gammel gruppe som åpenbart må ha vært mye mer artsrik i tidligere tidsperioder. 
Fossiler plassert i denne slekten er kjent tilbake til slutten av trias (ca. 201 millioner år før nåtid).

Utbredelse 
Den nålevende arten lever i Australia (Queensland, New South Wales, Vicrtoria, South Australia). Fosiler er kjent fra Europa (Storbritannia, Tyskland) og Asia (Kina, Mongolia, Russland, Kasakhstan, Kirgisistan, Myanmar).

Systematisk inndeling 
Tre arter som inntil nylig var plassert i denne slekten er nå flyttet over til slekten Beutelius .

 Ordenen biller, Coleoptera
 Underordenen Archostemata
 Familien Ommatidae Sharp & Muir, 1912
 Gruppen Ommatini Sharp & Muir, 1912
 Slekten Omma Newman, 1839 
 Omma stanleyi Newman, 1839
 Fossile arter:
 Omma aberratum Ponomarenko, 1968
 Omma altajense Ponomarenko, 1997
 Omma ancistrodontum Tan, Wang, Ren & Yang, 2012
 Omma antennatum Ponomarenko, 1997
 Omma avus Ponomarenko, 1969
 Omma brevipes Deichmüller, 1886
 Omma daxishanense Cai & Huang, 2017
 Omma delicatum Tan, Wang, Ren & Yang, 2012
 Omma elongatum Brodie, 1845
 Omma gobiense Ponomarenko, 1997
 Omma grande Ponomarenko, 1964
 Omma janetae Kirejtshuk, 2020
 Omma jurassicum Ponomarenko, 1968
 Omma liassicum Crowson, 1962
 Omma lii Jarzembowski, Wang & Zheng, 2016
 Omma longicolle Ponomarenko, 1997
 Omma pilosum Ponomarenko, 1964
 Omma sibiricum Ponomarenko, 1966
 Omma zitteli Oppenheim, 1888

Referanser

Eksterne lenker 
 
Bilder på Tree of Life: Omma sagitta: 

Archostemata
Biller formelt beskrevet i 1839
Fossile insekter
Australias insekter